Prins Philip innlagt på sykehus
Hertugen av Edinburgh er innlagt for å få utført en eksplorativ operasjon som oppfølging av undersøkelser som er gjort i buken, skriver hoffet i en pressemelding torsdag. Han vil trolig bli der i to uker. I fjor ble prins Philip innlagt på sykehus to ganger på grunn av en blæreinfeksjon. Han har imidlertid ikke vært sengeliggende de siste dagene. Tvert imot deltok han tidligere torsdag på en hagefest hvor han snakket livlig med gjestene.
Dronning Elizabeths ektemann, 91 år gamle prins Philip, er innlagt på sykehus, opplyser hoffet.